**PÁLYÁZATI útmutatÓ**

Pályázati útmutató a Magyar Vakok és Gyengénlátók Bács-Kiskun Megyei Egyesületének 2019. évi segédeszköz pályázatához

Kérjük, kitöltés előtt az alábbi tájékoztatót szíveskedjék figyelmesen elolvasni.

A pályázati adatlap minden pontja kötelezően kitöltendő.

A pályázat beadásának időtartama: **2019. február 01. és 2019. november 27. (szerda 15. 00 óra) között** folyamatosan.

**Kik pályázhatnak:**

Pályázhat minden olyan látássérült személy, aki a Magyar Vakok és Gyengénlátók Bács-Kiskun Megyei Egyesületének 2019.évi tagdíját 2018. december 31-ig kiegyenlítette.

 Nem pályázhat:

A. Nem rendelkezik tagsági viszonnyal a Magyar Vakok és Gyengénlátók Bács-Kiskun Megyei Egyesületénél.

B. Pályázatát nem a 2019-es pályázati adatlapon nyújtotta be.

**A pályázat benyújtása:**

A pályázatot személyesen, az egyesület irodájában, ügyfélfogadási időben, vagy postán lehet benyújtani.

Amennyiben a pályázat postán kerül feladásra, a beadási határidő a beérkezési határidőt jelenti!

A pályázati anyagot az egyesület honlapjáról:

<http://www.bacsvakok.hu/dokumentumok> is le lehet tölteni.

**Támogatott segédeszközök:**

A pályázaton az alábbi segédeszközökre igényelhető támogatás:

* beszélő (órák, mérlegek, stb.), tapintható (órák, háztartási eszközök, stb.),
* látást segítő (nagyítók, szemüvegek),
* közlekedést segítő (fehérbotok) eszközök,
* vakvezető kutya igénylés,
* Vakvezető kutya etetéséhez szükséges táp
* speciális szoftverek (jaws for Windows, Magic for windows, talks).
* iPhone, beszéd program futtatására alkalmas mobiltelefonok, mobil segítőtárs program által támogatott készülékek, táblagépek,

Minden egyéb eszköz vásárlása esetén kérjük, hogy érdeklődjön, hogy az beletartozik-e a támogatott eszközök listájába!

**A pályázati adatlap kötelező mellékletei:**

1. Tagsági igazolvány fényképes és bélyegzővel ellátott oldalának fénymásolata,
2. A vásárolt segédeszközről saját névre kiállított eredeti számla.
3. Vakvezető kutyával közlekedő látássérült igazolvány másolata, amennyiben kutyaeledel támogatására kérte a segédeszköz támogatást.

**A számla kötelező adattartalma a következő:**

1) a számla kibocsátásának kelte;

2) a számla sorszáma, amely a számlát kétséget kizáróan azonosítja;

3) a termék értékesítőjének, szolgáltatás nyújtójának adószáma, amely alatt a termék értékesítését, szolgáltatás nyújtását teljesítette;

4) a termék értékesítőjének, szolgáltatás nyújtójának, valamint a termék beszerzőjének, szolgáltatás igénybevevőjének neve és címe;

5) az értékesített termék megnevezése, és az annak jelölésére legalább az e törvényben alkalmazott VTSZ., ha e törvény a terméket erre való hivatkozással is jelöli, továbbá mennyisége, illetőleg a nyújtott szolgáltatás megnevezése, és az annak jelölésére legalább az e törvényben alkalmazott SZJ, ha e törvény a szolgáltatást erre való hivatkozással is jelöli, továbbá mennyisége, feltéve, hogy az természetes mértékegységben kifejezhető;

6) a teljesítés dátuma, ha az eltér a számla kibocsátásának keltétől;

7) az adó alapja, továbbá az értékesített termék adó nélküli egységára, illetőleg a nyújtott szolgáltatás adó nélküli egységára, ha az természetes mértékegységben kifejezhető, valamint az alkalmazott árengedmény, feltéve, hogy azt az egységár nem tartalmazza;

8) az alkalmazott adó mértéke;

9) az áthárított adó, kivéve, ha annak feltüntetését e törvény kizárja;

10) adómentesség esetében, valamint abban az esetben, ha adófizetésre a termék beszerzője, szolgáltatás igénybevevője kötelezett, jogszabályi hivatkozás vagy bármely más, de egyértelmű utalás arra, hogy a termék értékesítése, szolgáltatás nyújtása

10 a) mentes az adó alól; vagy

10 b) azután a termék beszerzője, szolgáltatás igénybevevője az adófizetésre kötelezett;

**Kizáró okok:**

- a pályázati adatlap hiányos kitöltése,

- a kötelező mellékletek hiánya,

- a mellékletként becsatolt eredeti számla hiányos kitöltése,

- ha a segédeszköz vásárlásáról szóló számla kiállítása a pályázati kiírás keltét, 2019. 02. 01. napját megelőzően történt meg,

-ha a beadott igénylésben szereplő eszköz nem minősül segédeszköznek,

- ha a pályázathoz számla helyett nyugtát vagy blokkot csatolnak.

Kérjük, ellenőrizze, hogy a számlát kiállító szervezet a számlán minden adatot kitöltött-e, mert a hiányosan kiállított számlát nem áll módunkban elfogadni!

**A pályázaton elnyerhető támogatás:**

Hiánypótlásra egyszer van lehetőség, azzal a megkötéssel, hogy a hiánypótlásnak is legkésőbb 2019. november 27. napján 15.00 óráig be kell érkeznie az egyesület irodájába.

**A beérkezett pályázatoknál az alábbi szempontok érvényesülnek:**

Egy személy több pályázatot is benyújthat a támogatási időszak során, de a támogatás összértéke nem haladhatja meg a 20.000,- Ft-ot.Tehát, egy pályázó a 2019. évben 20.000,- Ft támogatásnál többet nem kaphat.

Az elnökség saját hatáskörben egyénileg bírálja el a pályázatokat az alábbi szempontok alapján:

* Támogatásra benyújtott segédeszköz értéke
* Igénylő aktivitása az egyesület életében
* Korábban elnyert támogatások mértéke

**A pályázat elbírálása:**

A pályázat elbírálása folyamatos, a beérkezett pályázatok sorrendjében történik.

A pályázható keretösszeg: 200.000,- Ft.

Az elnökség fenntartja a jogot, hogy:

-amennyiben a keretösszeg 2019. november 27. előtt kimerülne, újabb forrásokat vonjon be, és a legkésőbb 2019. november 27. napján 15.00 óráig beérkezett pályázatok javára részben vagy egészben azt a pályázók támogatására fordítsa!

-amennyiben forrást nem tud bevonni, akkor a pályázatot 2019. november 27. napja előtt felfüggessze és a felfüggesztés tényéről az általa működtetett weboldalon, illetve elektronikus hírlevelében értesítse az egyesület tagságát.

Elbírálásra alkalmas pályázat az a pályázat, amely hiánytalanul az elnökség rendelkezésére áll. Az elbírálás csak az esetleges hiánypótlást követően történik meg.A pályázat nyerteseit telefonon vagy e-mailben értesítjük.

Az egyesület elnöksége fenntartja magának a jogot, hogy a pályázatot érvénytelennek minősítse és elutasítsa. Az elnökség döntése ellen jogorvoslati kérelemnek helye nincs.

A pályázati támogatásból finanszírozott eszköz tulajdonjoga 3 évig másra nem ruházható át, és megléte ez alatt az idő alatt ellenőrizhető.

**A pályázattal kapcsolatban az alábbi elérhetőségek bármelyikén lehet érdeklődni:**

Az egyesület elnökénél:

elnok@bacsvakok.hu

Apró Mariann irodavezetőnél:

info@bacsvakok.hu

+3676/320-708

Tusori Nikoletta ügyintézőnél:

tusorinikolett@bacsvakok.hu

+36-76/320-708

Pályázati adatlap

**1. Személyes adatok**

**Minden adat kitöltése kötelező! Kérjük nyomtatott betűkkel, jól olvashatóan töltse ki!**

Név: ……………………………………………………………….

Születési hely, idő:…………………………………………………

Lakcím:………………………………………………………………………………………………………………………………………………………….

**2. Elérhetőség**

**Legalább egy elérhetőség megadása kötelező!**

Telefon:………………………………………….

E-mail:…………………………………………...

**3. Támogatási információk**

**Minden adat kitöltése kötelező!**

A vásárolt segédeszköz pontos megnevezése:

……………………………………………………………………………………

A pályázó indoklása a kért támogatás elnyerésére:

……………………………………………...…………………………………………………………………………………………………..………………………………………….………………………………………………………………

A 2019. évi tagdíj befizetésének dátuma: ………………………………….

**4. A pályázó nyilatkozata:**

Alulírott nyilatkozom, hogy nyertes pályázatom esetén hozzájárulok, hogy nevem, lakhelyem (csak település) és a támogatott segédeszköz megnevezése felkerüljön az egyesület honlapjára.

Pályázó aláírásával vállalja, hogy a pályázati kiírást elolvasta, tudomásul vette, rendelkezéseit magára vonatkozóban elfogadja.

Kelt:……………………. Pályázó aláírása:………………………

Pályázó képviselőjének aláírása, ha a pályázó kiskorú vagy nem jogosult aláírásra:

………………………………………